L'aeròdrom d'Igualada-Òdena està inclòs en la relació d'instal·lacions aeroportuàries a les quals, d'acord amb la Resolució de 22 de març de 2001 del Departament de Política Territorial i Obres Públiques, és d'aplicació la Llei 19/2000, de 29 de desembre, d'aeroports de Catalunya, i és de categoria OACI (Organització d'Aviació Civil Internacional) "1-B".
El trànsit a l'aeròdrom és d'aeronaus d'aviació general, per la qual cosa la majoria de passatgers procedeixen de vols privats i esportius.
En l'actualitat l'aeròdrom té una única pista amb una orientació 17-35, de dimensions 883 m x 18 m i una franja de vol amb unes dimensions de 943 x 150 m.
Per a l'estacionament d'aeronaus no té una distribució uniforme i és geomètricament rectangular però de diferents amplades segons estiguin associats a cadascun dels hangars existents.
Quant al cantó terra, l'aeròdrom d'Igualada-Òdena disposa d'una zona d'aviació general amb un edifici bàsic, una filera d'hangars i una factoria per a la fabricació d'aeròstats.
Per aquests motius i considerant la rellevància que ha de tenir l'aeròdrom per al desenvolupament socioeconòmic de la Conca d'Òdena, cal dur a terme una acurada planificació per tal que es pugui donar una resposta adequada tant als requeriments i necessitats dels seus usuaris i de l'entorn com a les exigències del trànsit i el transport aeri a Catalunya.
En conseqüència, és necessari disposar del Pla director de l'aeròdrom d'Igualada-Òdena, el qual ha de definir les grans directrius d'ordenació i desenvolupament de l'aeròdrom i delimitar la seva zona de servei, d'acord amb el que estableix l'article 10 de la Llei 19/2000.
Per tot el que s'ha exposat, el Pla director de l'aeròdrom d'Igualada-Òdena, l'aprovació del qual constitueix l'objecte d'aquesta Ordre, delimita la zona de servei d'aquest aeròdrom i inclou els espais que garanteixin el desenvolupament d'acord amb criteris de planificació i previsions de trànsit per a un horitzó a llarg termini, té en compte els espais per a les activitats i serveis que garanteixin una oferta que potenciï l'aeròdrom per a l'aviació general, amb les superfícies necessàries per a les activitats complementàries.
En l'elaboració del Pla director s'han tingut en compte els principis de desenvolupament sostenible i respecte al medi ambient que han d'orientar les actuacions d'aquest tipus.
En el procés d'elaboració del Pla director, s'ha complert l'article 11 de la Llei 19/2000 en haver-se emès els informes de la Direcció General d'Aviació Civil, del Ministeri de Foment, del Departament de Medi Ambient i de la Direcció General d'Urbanisme.
Així mateix, s'ha complert amb la participació dels ajuntaments afectats pel Pla director de l'aeròdrom Igualada-Òdena.
En conseqüència, vist el projecte del Pla director de l'aeròdrom d'Igualada-Òdena elaborat per la Direcció General de Ports i Transports, els informes elaborats per la Direcció General d'Aviació Civil del Ministeri de Foment, pel Departament de Medi Ambient i Habitatge i per la Direcció General d'Urbanisme,
S'aprova el Pla director de l'aeròdrom d'Igualada-Òdena, que defineix les grans directrius d'ordenació i desenvolupament de l'aeròdrom i delimita la zona de servei.
2.1 La zona de servei de l'aeròdrom delimitada pel Pla director té una superfície de 119,09 hectàrees, de les quals 28,00 hectàrees corresponen al subsistema de moviment d'aeronaus, 20,47 hectàrees al subsistema d'activitats aeroportuàries, 24,44 hectàrees a la zona de reserva aeroportuària, 3,44 hectàrees a la zona lúdica i 42,74 hectàrees destinades a altres usos i instal·lacions.
2.2 La delimitació de la zona de servei queda configurada per una línia poligonal representada en el plànol número 9, full 2.2, del Pla director, en el qual consten les coordenades UTM dels seus vèrtexs principals.
Aquest plànol s'incorpora a l'annex d'aquesta Ordre.
3.1 La zona de servei s'estructura en cinc àrees homogènies, en funció de les activitats assignades i del seu grau de relació directa o complementaria amb la pròpia funcionalitat aeroportuària.
Aquestes àrees, que estan limitades al plànol 9, full 2.2, del Pla director, són les següents:
b) Subsistema d'activitats aeroportuàries.
c) Espais de reserva aeroportuària.
e) Altres usos i instal·lacions.
3.2 El subsistema de moviment d'aeronaus conté els espais i les superfícies utilitzades per les aeronaus en els seus moviments d'aterratge, enlairament i circulació en rodolament i estacionament.
Està constituït pel camp de vol, la plataforma d'estacionament d'aeronaus i les zones previstes per a la ubicació d'instal·lacions auxiliars, així com els sistemes d'ajudes a la navegació aèria, i comprèn una superfície de 28,00 hectàrees, que es distribueix en les àrees següents:
a) Camp de vol: està integrat per una pista de denominació 17-35 i franges de seguretat.
La plataforma d'estacionament d'aeronaus és doble.
Ambdues se situen a l'est del camp de vol; la primera es troba desplaçada cap a la capçalera 35 i situada enfront de l'actual zona d'edificis i hangars, la segona es situarà aproximadament centrada entre les dues capçaleres i s'ubicarà darrere dels edificis i hangars anteriors i enfront de la futura zona modular d'edificis i hangars.
El pas de la segona plataforma a la pista de vol es portarà a terme mitjançant dos carrers de rodolament ubicats perpendicularment a la pista de vol.
b) Instal·lacions d'ajuda a la navegació aèria han de contenir el conjunt d'instal·lacions de l'aeròdrom, tant radioelèctriques com visuals que serveixin per establir les rutes i procediments d'aterratge i enlairament dins l'espai aeri.
c) Instal·lacions auxiliars: inclouen tant els vials interiors i estacionament de vehicles de serveis com les àrees d'accés restringit que estableixen l'enllaç entre aquest subsistema i la futura zona d'usos industrials i serveis logístics.
3.3 El subsistema d'activitats aeroportuàries ha de contenir les infraestructures, les instal·lacions i les edificacions que permeten establir en el recinte de l'aeròdrom l'intercanvi modal entre el transport aeri i els accessos terrestres.
Té una superfície de 20,47 hectàrees, que es distribueix en les àrees següents:
a) Zones d'usuaris i serveis: conté les infraestructures, instal·lacions, edificacions i serveis relacionats amb el trànsit dels usuaris i mercaderies des del seu accés a l'àmbit aeroportuari fins el seu embarcament a l'aeronau.
Així mateix ha d'incloure les infraestructures, instal·lacions, edificacions i serveis destinats a la coordinació i gestió tècnica de l'aeròdrom.
b) Zones modular i de proveïment de l'aeròdrom: conté totes les infraestructures, instal·lacions, edificacions i serveis destinats a l'activitat de l'aviació general, usos industrials i logístics.
Així mateix ha de contenir l'emmagatzematge, escomeses, instal·lacions, xarxes de distribució de les infraestructures energètiques que són necessàries per al funcionament de l'aeròdrom.
3.4 La reserva aeroportuària, amb una superfície de 24,44 hectàrees i que estarà constituïda pels terrenys afectats a llarg termini, conté els espais necessaris per possibilitar l'ampliació dels subsistemes esmentats anteriorment per tal de permetre el desenvolupament aeroportuari, mitjançant la construcció de noves infraestructures, instal·lacions i serveis aeroportuaris.
Els terrenys inclosos en la zona de reserva aeroportuària s'hauran de mantenir en règim de sòl no urbanitzable, qualificant-los amb un règim específic que permeti evitar que les futures necessitats d'ampliació de l'aeròdrom es puguin veure hipotecades per noves construccions.
3.5 La zona lúdica, amb una superfície de 3,44 hectàrees, és un àrea on s'ubicaran els elements vinculats amb el lleure dels possibles usuaris de l'aeròdrom i que poden contribuir a la seva integració en aquest àmbit territorial.
3.6 Altres usos i instal·lacions.
Dins de la Zona de Servei s'inclou una superfície de 42,74 hectàrees per al desenvolupament d'altres activitats complementàries, comercials, industrials, hoteleres, culturals i de formació, sempre que la localització de dits usos i instal·lacions des de l'aeròdrom sigui justificada o convenient en relació amb el transport aeroportuari, per la naturalesa dels serveis que presten als usuaris de l'aeròdrom, pel volum de trànsit que hi hagi i també dels espais destinats a equipaments.
El programa d'inversions establert en el capítol 6 del Pla director de l'aeròdrom s'ha d'executar a mesura que vagin complint les previsions d'increment de trànsit segons les condicions fixades en el mateix capítol.
5.1 El desenvolupament del Pla director de l'aeròdrom d'Igualada-Òdena requereix la prèvia tramitació del Pla especial urbanístic corresponent, en els termes previstos en el Decret legislatiu 1/2005, de 26 de juliol, pel qual s'aprova el Text refós de la Llei d'urbanisme, sens perjudici de l'adaptació, si s'escau, del planejament urbanístic general.
5.2 Els projectes per a l'execució del Pla director s'han de sotmetre a l'avaluació d'impacte ambiental, d'acord amb el que estableix la normativa aplicable.
Els documents que integren el Pla director de l'aeròdrom d'Igualada-Òdena restaran per a la seva consulta a la seu de la Direcció general de Ports i Transports del Departament de Política Territorial i Obres Publiques, av. Josep Tarradellas, 2-6, 08029 Barcelona.